মঙ্গলবার ভারতীয় জনতা পার্টির সুব্রহ্মণ্যম স্বামীর আবেদনের শুনানির সময়ে সুপ্রিম কোর্ট জানিয়ে দিল, রামমন্দির নির্মাণের বিষয়টি ভাবাবেগের ও ধর্মের। তার পরেই সব পক্ষকে কোর্টের বাইরে আলোচনার মাধ্যমে বিষয়টি নিষ্পত্তি করার কথা বলে আদালত।
আদালত বলেছে, ‘এর সঙ্গে দুই পক্ষের ভাবাবেগ জড়িয়ে রয়েছে। এই বিষয়টি বাদী-বিবাদী দুইপক্ষেরই সহমতের ভিত্তিতে সমাধান করা উচিত। যদি কোর্টের বাইরে সমাধান না হয়, তখন সুপ্রিম কোর্ট তো আছেই।’
আরও পড়ুন:—
বিজেপি সরকার এলে অযোধ্যায় রাম মন্দির হবেই। কিন্তু কীভাবে?
পিতা যেতে পারেননি। অযোধ্যার মন্দিরে পুজো দিলেন রাহুল
সুপ্রিম কোর্টের প্রধান বিচারপতি জে এস খেহর, বলেন তিনি নিজেও মধ্যস্থতা করতে রাজি আছেন। স্বামীকে তিনি সব পক্ষের সঙ্গে কথা বলে আগামী ৩১ মার্চ তাঁদের মতামত কোর্টে জানাতে বলেন।
মঙ্গলবার সুব্রহ্মণ্যম স্বামী ১৯৯২ সালের বাবরি মসজিদ ধ্বংসের মামলার দ্রুত শুনানির আবেদন করেছিলেন সুপ্রিম কোর্টে। ২০১০ সালে ইলাহাবাদ হাইকোর্টের রায়ের উপর স্থগিতাদেশ দিয়েছিল সুপ্রিম কোর্ট।